“หุ้นเอเชีย” เปิดบวก ตามดาวโจนส์ นลท.รอข้อมูลเศรษฐกิจจีน
ตลาดหุ้นเอเชีย เปิดบวก ตามทิศทางดาวโจนส์ นักลงทุนจับตาข้อมูลเศรษฐกิจจีนในสัปดาห์นี้
ตลาดหุ้นเอเชีย เปิดบวก ตามทิศทางดาวโจนส์ นักลงทุนจับตาข้อมูลเศรษฐกิจจีนในสัปดาห์นี้
26 ธ.ค. 2565

ผู้สื่อข่าวรายงานว่า ตลาดหุ้นเอเชียเปิดบวกในวันนี้ โดยเคลื่อนไหวตามทิศทางตลาดหุ้นสหรัฐที่ดีดตัวขึ้นเมื่อวันศุกร์ที่ผ่านมา ขณะที่ นักลงทุนจับตาข้อมูลเศรษฐกิจจีนในสัปดาห์นี้
ดัชนี NIKKEI 225 ตลาดหุ้นญี่ปุ่นเปิดวันนี้ 26,299.54 จุด เพิ่มขึ้น 64.29 จุด หรือ +0.24% และดัชนี SSE Composite ตลาดหุ้นจีนเปิดวันนี้ที่ 3,048.20 จุด เพิ่มขึ้น 2.33 จุด หรือ +0.076%
โดยตลาดหุ้นฮ่องกงปิดทำการวันนี้ (26 ธ.ค.) เนื่องในเทศกาลคริสต์มาส เช่นเดียวกับตลาดหุ้นออสเตรเลียที่ปิดทำการวันนี้ (26 ธ.ค.) เนื่องในวัน Boxing Day
ส่วนนักลงทุนจับตาข้อมูลเศรษฐกิจของจีนในสัปดาห์นี้ ซึ่งรวมถึงกำไรภาคอุตสาหกรรมเดือนพ.ย., ดัชนีผู้จัดการฝ่ายจัดซื้อ (PMI) ภาคการผลิตเดือนธ.ค.จากสำนักงานสถิติแห่งชาติจีน และดัชนีผู้จัดการฝ่ายจัดซื้อ (PMI) ภาคบริการเดือนธ.ค.จากสำนักงานสถิติแห่งชาติจีน